1. ΝΟΜΟΣ ΤΝΗ΄ της 11/21 Σεπτ. 1856 Περί κατασκευής πεζοδρομίων, υπονόμων κλπ. Κατηργήθη δια του άρθρ. 142 Γ.Ο.Κ. πλην των αναφερομένων εις τον τρόπον κατασκευής των υπονόμων διατάξεων, αίτινες παρατίθενται κατωτέρω: Άρθρ.1.-(Κατηργήθη δια του άρθρ. 142 Γ.Ο.Κ.). Άρθρ.2.-Η εν ταις πόλεσιν εν γένει κατασκευή υπονόμων ενεργείται δαπάνη των παροδίων ιδιοκτητών και των δήμων, αναδεχομένων τούτων το τεταρτημόριον της δαπάνης. Η κατασκευή των εις τα πλάτη εγκαρσίων οδών αντιστοιχούντων τεμαχίων της υπονόμου και των από του ορίου της πόλεως μέχρι της εκβολής αυτού επιβαρύνει ολοσχερώς τον δήμον. Η υποχρέωσις της κατασκευής υπονόμου επιβάλλεται εις τους παροδίους ιδιοκτήτας, δι’ αποφάσεως του αρμοδίου νομάρχου και, εν τη πρωτευούση του βασιλείου, δι’ αποφάσεως της διευθύνσεως της αστυνομίας. Άρθρ.3.-Η κατασκευή (των τε πεζοδρομίων και) των υπονόμων ενεργείται κατά τα περί εκτελέσεως δημοσίων έργων κανονισμένα. Η δαπάνη προκαταβάλλεται επί τη βάσει αναλογισμού, γενησομένου εν επί τούτω πρωτοκόλλω υπό των αρμοδίων επάρχου, δημάρχου, και μηχανικού, υπ’ όψιν εχόντων το αποτέλεσμα της μειοδοτικής δημοπρασίας και το επί της οδού ή πλατείας μήκος του προσώπου εκάστης οικίας ή οικοπέδου. Το πρωτόκολλον τούτο θέλει μένει εκτεθειμένον εν τω  δημαρχείω, προσκαλουμένων ονομαστί, δια προγράμματος του αρμοδίου νομάρχου ή επάρχου, πάντων των εν αυτώ εγγεγραμμένων ιδιοκτητών, ίνα λάβωσι αυτού γνώσιν και επιφέρωσι τας ενστάσεις των, εάν έχωσιν τοιαύτας. Άρθρ.4.-Αι ενστάσεις αύται εκκαθαρίζονται δικαστικώς, κατά τας διατάξεις των άρθρ. 6, 7, 8, 9, 10 και 11 του περί αποξηράνσεως του Βοιωτίου πεδίου ΞΗ΄ Νόμου. Η εν τω άρθρ. 6 του νόμου τούτου αναφερομένη δεκαπενθήμερος προθεσμία άρχεται δι’ ένα έκαστον ιδιοκτήτην από της ημερομηνίας της ονομαστικής προσκλήσεως, περί ης διαλαμβάνει το προηγούμενον άρθρον, η δε επίδοσις της αγωγής, περί ης διαλαμβάνει το άρθρ. 7, γίνεται εις τον αρμόδιον νομάρχην ή έπαρχον. Άρθρ.5-6.(Κατηργήθησαν δια του άρθρ. 142 Γ.Ο.Κ.). Άρθρ.7.-Εάν ο ιδιοκτήτης οικοπέδου ή οικοδομήματός τινος, υποκειμένου εις την υποχρέωσιν της κατασκευής πεζοδρομίου, υπονόμου, περιτοιχίσματος,  ή  δενδροφυτείας,  είναι  απών,  η  προς  αυτόν Σελ. 597 Υπόνομοι Πρωτεύουσας 23.Η.α.1 πρόσκλησις, περί ης διαλαμβάνει η παρ. β του άρθρ. 4 του παρόντος νόμου, τοιχοκολλάται επί καταφανούς μέρους της ιδιοκτησίας του και δημοσιεύεται, επιμελεία και δαπάνη της Αρχής, εν μια των εν τη πρωτευούση του Κράτους εκδιδομένων εφημερίδων. Μετά παρέλευσιν δε εξήκοντα ημερών από της δημοσιεύσεως ταύτης, δια τους εντός της Επικρατείας, και τριών μηνών, δια τους εκτός, εάν ο ιδιοκτήτης δεν καταβάλη την επιβαρύνουσαν αυτόν αναλογίαν της προς κατασκευήν του πεζοδρομίου ή της υπονόμου δαπάνης, ή εάν δεν περιτοιχίση το οικόπεδόν του, ή δεν ενεργήση την διαταχθείσαν δενδροφυτείαν, το Δημόσιον εκπληροί την υποχρέωσιν αυτού, εγγράφον επί του κτήματος υποθήκην, προς εξασφάλισιν του παρ’ αυτού καταβληθέντος ποσού. Άρθρ.8-9.(Κατηργήθησαν δια του άρθρ. 142 Γ.Ο.Κ.). 2. ΝΟΜΟΣ ΓΩИΓ΄ της 4/18 Αυγ. 1911 «Περί τροποποιήσεως του Νόμου ΤΝΗ΄ του 1856 περί πεζοδρομίων και υπονόμων». (Αναφέρεται εις τας καταργηθείσας περί πεζοδρομίου διατάξεις του ν. ΤΝΗ΄). 